**ΔΙΚΗΓΟΡΙΚΟΣ ΣΥΛΛΟΓΟΣ ΑΘΗΝΩΝ**

 **Αθήνα,16-12-2022**

 **Αρ. πρωτ. 16110**

**ΠΡΟΚΗΡΥΞΗ**

**Ανοικτή Πρόσκληση Εκδήλωσης ενδιαφέροντος για την κάλυψη της θέσης Λογιστή/Λογίστρια στον Δ.Σ.Α.**

Ο Δικηγορικός Σύλλογος Αθηνών (ΔΣΑ), ΝΠΔΔ σωματειακής μορφής, αφού έλαβε υπόψη του:

Α) την από 15-12-2022 απόφαση του ΔΣ του ΔΣΑ

Β) τον Οργανισμό οργάνωσης και λειτουργίας των υπηρεσιών του ΔΣΑ

Γ) τις ανάγκες της υπηρεσίας

**Π ρ ο κ η ρ ύ σ σ ε ι**

**Ανοικτή Πρόσκληση Εκδήλωσης ενδιαφέροντος για την κάλυψη της θέσης του Λογιστή/Λογίστρια στον Δ.Σ.Α.**

1. **Περιγραφή θέσης / καθήκοντα / αρμοδιότητες**

Η θέση του **Λογιστή/Λογίστρια** είναι πλήρους απασχόλησης με θητεία 4 ετών η οποία μπορεί να ανανεωθεί.

Η θέση αναφέρεται στον Οικονομικό Διευθυντή του Δ.Σ.Α και περιγράφεται με τις κάτωθι γνώσεις και αρμοδιότητες**:**

1. Άριστη γνώση καταχώρισης λογαριασμών και χαρακτηρισμού παραστατικών διπλογραφίας για τη διασφάλιση της σωστής διαχείρισης και έγκαιρης εκπλήρωσης των φορολογικών υποχρεώσεων, εναρμονισμένα με την ισχύουσα νομολογία
2. Έλεγχος και συμφωνία ισοζυγίων εμπορικών υποσυστημάτων με λογιστική
3. Ορθή τήρηση Μητρώου Παγίων, Αποθήκης Αναλώσιμων και μισθώσεων
4. Εμπειρία στην διαχείριση Μισθοδοσίας, Εργατικής Νομοθεσίας, (ΕΦΚΑ -ΥΕΚΑ)
5. Γνώση φορολογίας εισοδήματος, παρακρατούμενων φόρων (ΦΜΥ-ΦΑΤ), ΦΠΑ, ενδοομιλικών συναλλαγών  INTRASTAT – LISTING – VIES, Μερίσματα και συγκεντρωτικών καταστάσεων (ΜΥΦ)
6. Έλεγχος, παρακολούθηση ταμειακών ροών, προετοιμασία οικονομικών καταστάσεων σύμφωνα με τα ΕΛΠ
7. την συνεργασία με τους εξωτερικούς ελεγκτές και με τους Ορκωτούς Ελεγκτές για την ομαλή διενέργεια των ελέγχων.
8. **Προσόντα / κριτήρια συμμετοχής**

Οι υποψήφιοι-ιες θα πρέπει αποδεδειγμένα να πληρούν τα ακόλουθα κριτήρια και να διαθέτουν τα προσόντα και τις δεξιότητες που περιγράφονται παρακάτω:

1. Πτυχίο ΑΕΙ Οικονομικής Κατεύθυνσης ή ΑΤΕΙ Λογιστικής
2. Αποδεδειγμένη προϋπηρεσία σε οργανωμένο λογιστήριο τουλάχιστον πέντε έτη
3. Άριστη γνώση ΕΛΠ και γνώση χειρισμού ERP συστημάτων
4. Άριστη γνώση της σουίτας εφαρμογών MS-Office (Word, Excel, PowerPoint, Outlook)
5. Άριστες επικοινωνιακές ικανότητες, επαγγελματισμό, υπευθυνότητα και ομαδικό πνεύμα συνεργασίας
6. Άριστη γνώση της Αγγλικής Γλώσσας
7. Οι υποψήφιοι-ιες πρέπει:
8. Να είναι Έλληνες πολίτες ή πολίτες των Κρατών Μελών της Ευρωπαϊκής Ένωσης
9. να μην έχουν καταδικαστεί για κακούργημα σε οποιαδήποτε ποινή
10. να μην έχουν καταδικαστεί για κλοπή, υπεξαίρεση, απάτη, εκβίαση, πλαστογραφία, απιστία, δωροδοκία ή δωροληψία, απιστία περί την υπηρεσία, παράβαση καθήκοντος, συκοφαντική δυσφήμιση καθ΄υποτροπή ή εγκλήματα της γενετήσιας ελευθερίας ή οικονομικής εκμετάλλευσης της γενετήσιας ζωής
11. να μην είναι υπόδικοι λόγω παραπομπής με τελεσίδικο βούλευμα για κακούργημα ή για πλημμέλημα έστω και αν το αδίκημα παραγράφηκε
12. να μην τελούν είτε υπό στερητική δικαστική συμπαράσταση (πλήρη ή μερική) είτε υπό επικουρική δικαστική συμπαράσταση
13. οι άνδρες μέχρι το χρόνο πρόσληψής τους να έχουν εκπληρώσει τις

 στρατιωτικές τους υποχρεώσεις ή να έχουν απαλλαγεί νόμιμα από αυτές.

 Επίσης έως την ίδια ημερομηνία και μέχρι την πρόσληψή τους να μην

 έχουν κηρυχθεί ανυπότακτοι ή καταδικαστεί για λιποταξία με τελεσίδικη

 απόφαση.

1. **Δικαιολογητικά**

Η εκδήλωση ενδιαφέροντος των υποψηφίων για τη θέση του **Λογιστή/Λογίστρια** του ΔΣΑ, γίνεται με αίτησή τους προς το ΔΣΑ, η οποία συνοδεύεται από:

* 1. αναλυτικό βιογραφικό σημείωμα, συνοδευόμενο από επιστολή στην οποία θα εκθέτουν τους λόγους για τους οποίους θεωρούν ότι είναι κατάλληλοι για τη συγκεκριμένη θέση.
	2. φωτοαντίγραφο της Αστυνομικής Ταυτότητας ή Διαβατηρίου
	3. επικυρωμένα αντίγραφα τίτλων σπουδών
	4. αποδεικτικά εργασιακής εμπειρίας
	5. υπεύθυνη δήλωση του Ν. 1599/1986 με βεβαίωση του γνήσιου της υπογραφής από Δημόσια Αρχή, με την οποία ο υποψήφιος θα βεβαιώνει την αλήθεια όλων των υποβαλλομένων στοιχείων και δικαιολογητικών.

Μετά από την επιλογή του **Λογιστή/Λογίστρια** ο ΔΣΑ διατηρεί το δικαίωμα να ζητήσει από τον επιλεγέντα:

1. αντίγραφο ποινικού μητρώου
2. βεβαίωση στρατολογικής κατάστασης
3. κάθε άλλο κατά την κρίση του αναγκαίου πιστοποιητικού για την απόδειξη της συμμόρφωσής του στους όρους της παρούσας Πρόσκλησης.

**Ε. Υποβολή αιτήσεων-Προθεσμία υποβολής**

**Καταληκτική ημερομηνία υποβολής του φακέλου είναι η 16/01/2023 ημέρα Δευτέρα και ώρα 13.00** Οι ενδιαφερόμενοι μπορούν να υποβάλλουν τον φάκελο υποψηφιότητας τους είτε αυτοπροσώπως, είτε ταχυδρομικώς με συστημένη επιστολή η ταχυμεταφορά (courier), στα γραφεία του ΔΣΑ, οδός Ακαδημίας 60, 2ος όροφος, τμήμα πρωτόκολλου.

Αιτήσεις που δεν συνοδεύονται από τα απαραίτητα δικαιολογητικά καθώς και εκπρόθεσμες αιτήσεις, δεν θα λαμβάνονται υπόψιν και θα επιστρέφονται στους υποψηφίους.

Η επιλογή των υποψηφίων θα γίνει με απόφαση του Διοικητικού Συμβουλίου του Δικηγορικού Συλλόγου Αθηνών.

 Στην περίπτωση που κανένας υποψήφιος δεν συγκεντρώνει κατά την κρίση του Διοικητικού Συμβουλίου τα απαραίτητα προσόντα, η διαδικασία επιλογής ματαιώνεται και η διαδικασία πλήρωσης της θέσης επαναπροκηρύσσεται.

Η παρούσα έχει αναρτηθεί στο site του ΔΣΑ: [www.dsa.gr](http://www.dsa.gr)

**Αθήνα, 16 Δεκεμβρίου 2022**

**Ο ΓΕΝΙΚΟΣ ΔΙΕΥΘΥΝΤΗΣ ΤΟΥ ΔΣΑ**

**ΧΑΡΑΛΑΜΠΟΣ ΝΑΟΥΜΗΣ**